
Kis teljesítményű kísérleti szélerőmű tervezése állandó mágneses egyenáramú generátorral

Jelen dolgozat célja egy kisteljesítményű kísérleti szélerőmű tervezése állandó mágneses egyenáramú generátorral. A feladat megoldása során először a szél mint fizikai jelenség jellemzését végeztem el annak érdekében, hogy a rendszer bemenetét minél jobban megértsem és a megismerhessem a fizikai korlátokat.
A dolgozat jelentős részében a szélenergia átalakító rendszerben található villamos forgógép kiválasztását és tervezését illetve építését tárgyalom. A kezdeti felvetést, miszerint egy készre szerelt egyenáramú generátort használok fel, hamar elvettetem, mivel nem találtam megfelelő villamos és mechanikai paraméterekkel rendelkező gépet. Ezt követően döntöttem egy a kereskedelmi forgalomban is kapható ventilátor számomra megfelelő módon történő átalakításánál mivel ekkor a gépészeti problémák figyelmen kívül hagyhattam és a villamos paraméterek beállításra koncentrálhattam.
A megépített villamos forgógép egy egyenáramú, állandó mágnesű, elektromos kommutáció generátor amelyben a tekercselést tervezését, a forgórészek tevézését és építését, a kommutátor tervezését és építését mutatom be. Több lehetséges alternatívát mutatok be melyek közül gazdasági és megvalósíthatósági szempontok szerint döntöttem.
Az építés során a kapott elektromechanikai rendszer modellezését végeztem el MATLAB Simulink környezetben, arra törekedve, hogy a kapott modell minél jobban és a számomra elégséges bonyolultsággal szimulálja a valós rendszer működését.
A dolgozat további részében a fordulatszámmérést és árammérés egy lehetséges módját mutatom be amelyhez egy mikrokontrollert tartalmazó áramkört terveztem, építettem illetve programoztam fel.

